СОВЕТ НА ОПШТИНА КИЧЕBO

Бр. 08- 2858/2

15.11.2023 година

К и ч е в о

 **З А П И С Н И К**

Од одржаната 28-та редовна седница на Советот на Општина Кичево на ден 15.11.2023 година во просториите на Советот на Општина Кичево со почеток во 10 часот

Седницата во 10 часот ја отвори и со неа раководеше Претседателот на Советот на Општина Кичево Скендер Џабири, а присутни беа и советниците: Ќамер Клоси, Дренуше Далипи, Валбона Адили Емини, Агим Садику, Абдула Сејдини, Филип Митрески, Михајло Данилоски, Виолета Спасеноска, Лазе Јакимоски, Олгица Попоска, Игор Стојаноски, Даниела Попоска, Анто Трајаноски, Тефик Лутвиу, Арѓент Асани, Валентина Лазаревска, Иванчо Божиноски, Виктор Алексоски, Рамазан Зулбеари, Фортеса Сејдини, Сибел Туфекџи и Миѓен Зендели.

На седницата беа присутни и Бурим Кадриу, Бујар Весели, Валдет Селими, Беким Мустафај-претставници од општинската администрација, Анета Настеска- Секретар на општината, директорката на Работнички универзитет ,,Крсте Мисирков,, Кичево и новинари од Ускана.

**Претседателот на советот** за оваа седница го предложи следниот:

 **Д Н Е В Е Н Р Е Д**

1. Предлог Одлука за измена и дополна на Буџетот на Општина Кичево за 2023 г. (Ребаланс).

2. Усвојување на квартален Извештај на Општина Кичево за квартал 3.

3. Предлог Развојни планови на Општина Кичево за период 2024-2026 година.

 -Изградба на паркови за деца

 -Реконструкција на спортски објекти

 -Снабдување со возила за транспорт

 -Изградба и реконструкција на тротоари

4. Предлог Програма за работа на ОУ Работнички универзитет ,,Крсте Мисирков“ за 2024 година.

5. Предлог Одлука за формирање на Комисија за текот на постапката за јавен повик.

6. Јавен повик за избор на член во Управниот Одбор на ЈП ,,Комуналец“ Кичево.

7. Предлог Одлука за донесување на измена и дополна на ДУП за населба ,,Горно Пашино“, УЕ УЕ ,,Е“ , Блок ,,Е1“-дел и Блок ,,Е2“-дел, Општина Кичево, 2015-2020 година. (3.03 ха).

8.Разно.

 Претседателот отвори расправа по Записникот од 27-та седница на советот одржана на 25.10.2023 г. Збор зеде:

**Агим Садику**- Информира дека записникот бил пуштен половина час пред седницата, не му бил прочитан и незнаел што има во него. Пред да се усвои дневниот ред побара третата точка да се повлече од дневниот ред, бидејќи во неа табелите на македонски и албански јазик не биле исти, само во една програма биле исти. Истакна дека во врска со записникот, тоа станало традиција, замоли тоа да се исправи и да не се продолжува така во иднина, а бидејќи не го прочитал записникот неможел да гласа за него.

**Претседателот на советот** информира дека тоа било терцијална работа и не требало да се занимаваат со тоа.

**Валентина Лазаревска**- Даде забелешка на записникот во втората точка, и тоа по излагањето на преставникот од Секторот за финансии пишувало дека во училиштата имало ,,невработеност“, а требало да стои ,,превработеност“ и побара да се исправи. Во однос на програмите информира дека Програмата за спорт и рекреација не била цела, во програмата на македонски јазик ја немало последната страна и таа ја извадила од програмата на албански јазик.

 Претседателот на советот го стави на усвојување Записникот од 27-та седница на советот одржана на 25.10.2023 г. со дадената забелешка и истиот се усвои со 13 гласа ЗА. 8 гласа ПРОТИВ . 2 гласа ВОЗДРЖАНИ.

 **Абдула Сејдини**- Повара појаснување од Секретарот на општината во врска со петата и шестата точка од дневниот ред кои се за ЈП ,,Комуналец“, бидејќи биле во спротивност со Статутот.

 **Секретарот на Општината**- Информира дека тие се точки од ЈП ,,Комуналец“ и службите не навлегувале во тоа. Но, еден член од Управниот одбор поднел оставка и така одлучиле да направат. Според Статутот кој и го доставиле од Претпријатието увидела дека тој бил направен ,,копи песс,, од Законот и во него имало 7 члена. Тие работеле според Статутот, а советниците требало да работат според тоа што го изгласале.

 **Абдула Сејдини**- Истакна дека не теребало да се работи по нивна желба, туку според Статут и Закон, бидејќи се работело за Јавно претпријатие. Информира дека Управниот одбор треба да има 5, а не 7 члена. Ја прочита статутарната одлука на претпријатието,а потоа информира дека порано бројот бил 11, но бил поголем и бројот на жители. Истакна дека тие биле против Законот и Статутот каде стоело дека Одборот треба да биде од 5 члена, а сега броел 7 члена и тоа билo спротивно од Законот и Статутот. Побара да се повлече уште еден член од Управниот одбор, бидејќи тука се било јасно. Потоа, побара да се повлечат петата и шестата точка од предложениот дневен ред за денешната седница.

**Претседателот на советот** го стави на усвојување предлогот на советникот Абдула Сејдини петата и шестата точка да се повлечат од дневниот ред за денешната седница и истиот се усвои со 22 гласа ЗА ПРОТИВ (нема). ВОЗДРЖАНИ (нема).

**Агим Садику**- Побара да се повлече и третата точка од дневниот ред, бидејќи бројките во програмите не биле исти во програмата на албански и програмата на македонски јазик. Укажа на повеќе примери за разликите во бројките и годините, за контрадикторноста.

**Бурим Кадриу**- Информира дека прогрмата за паркови за деца се менува и таа продолжува да се остварува. Истакна дека кај 2023 година недостасувале цифри, бидејќи било во изградба, немало реализација, не била завршена работата, кај спортот немало измени во цифрите, кај транспортот имало гршки во годините.

**Претседателот на советот** праша дали Агим се согласува предлогот да помине со измените.

**Агим Садику**- Информира дека тоа било службен документ и требало да се внимава и дека тоа било случај со повеќе програми. Побара да се корегираат, бидејќи се работело за развојни програми и тие да се усвоеле на следната седница.

**Претседателот на советот** предложи да се усвојат програмите со заблешка да се исправат грешките во нив.

**Агим Садику**- Побара да се повлечат програмите, бидејќи имале многу грешки.

**Председателот на советот** информира дека има рокови за нивно усвојување и предложи да се усвојат програмите со корекција.

**Агим Садику**-Информира дека така не се работело, бидејќи не се знаело каде е одговорноста. Да ги усвоеле со забелешка, но не требало така.

**Лазе Јакимоски**- Информира дека две години се трудат да укажат на техничките пропусти, но не се поправале и се губело време на тоа. Побара да се заменат во редоследот првата и вторат точка, првата точка да била втора, а втората прва, прво да се донесел квартален, па ребаланс.

**Претседателот на советот** го стави предлогот на советникот Лазе Јакимоски на усвојување и истиот се усвои со 22 гласа ЗА. ПРОТИВ (нема). ВОЗДРЖАНИ (нема).

**Претседателот на советот** го стави на усвојување предложениот дневен ред за денешната седница со предложените измени и дополни и истиот се усвои со 23 гласа ЗА. ПРОТИВ (нема). ВОЗДРЖАНИ (нема).

 **1.ПРВА ТОЧКА**: Усвојување на квартален Извештај на Општина Кичево за квартал 3

**Претседателот на Комисијата за финансии и буџет Тефик Лутвиу** го прочита Извештајот од одржаната седница на Комисијата и предложи двете точките кои се разгледани на Комисија да се усвојат од страна на советот.

**Бујар Весели**- Информира дека било оправдано што се направила рокада на првата и втората точка. Истакна дека на комисија било истакнато за споредбеноста на тие точки и за техничките грешки кои ги имало во материјалот кој им бил доставен за таа точка, кои грешки биле во одредени бројки (суми) и во годините. Потоа детално го образложи Кварталниот извештај за квартал 3 укажувајќи на реализацијата на приходите и расходите по ставки, каде има намалување, а каде има зголемување.

**Агим Садику**- Информира дека сакал да се надоврзе и да укаже дека кај ставката 493 треба да се замени 12 милиони и кај делот за кредити во албанскиот превод го немало и тоа било техничка грешка. Се гледало дека имало зголемување кај личните даноци, бидејќи имало зголемување на платите. Исто така, при реализацијата на буџетот имало зголемување кај даноците на физичките лица, а намалување кај правните лица, кое нешто не било добро. Фирмите се стимулирале финансиски, а не плаќале фирмарина и потребно било да се зголеми наплатата и кај правните лица. Тоа бил трет квартал и не можело да има намалување. Истакна дека е потребно да се направи стратегија и тие да се наплатат.

**Претседателот на советот** го стави на усвојување Кварталниот извештај на Општина Кичево за квартал 3 и истиот се усвои со 23 гласа ЗА. ПРОТИВ (нема). ВОЗДРЖАНИ (нема).

**2.ВТОРА ТОЧКА**: Предлог Одлука за измена и дополна на Буџетот на Општина Кичево за 2023 г. (Ребаланс)

**Бујар Весели**- Информира дека е зголемен буџетот на Општината за 1.890.000,00 денари, ова е резултат на зголемување на приходите од блок дотација за 46.202.000,00 денари. Во буџетот на донации се зголемени 4.953.400,00 денари и се намалени приходите во основниот буџет на Општината за 46.265.000,00. Kај реализацијата на блок дотациите, кај делот за регрес се побарало да биде во два дела и така било направено. Во доставениот ребаланс има некои измени во делот на платите за вработените, во Програмата ДО- Градоначалник, Програмата ЕО-Администрација каде се пренаменуваат од една ставка во друга. Потоа, детално го образложи ребалансот во приходите и расходите по програми и ставки, за тоа каде има наламување, а каде има зголемување на сумите.

**Агим Садику**-Информира дека имало зголемување кај даночните приходи кај личните даноци, а намалување кај правните лица и приходите од претпријатијата и комуналната такса за правни лица. Повторно истакна дека било потребно да се креира стратегија за да се наплати данокот. Потоа, праша кај капиталните расходи кај ставка 487 за водоснабдувањето зошто имало измени, зошто има зголемување од 500 на 600 илјади кај еднократната финансиска помош и кај краткотрајниот заем од 300 на 500 илјади. Истакна дека на Комисија побарал до советот да се достави листа од лицата кои биле финансирани и комисиите да внимаваат на кои претпријатија им се давале средства. Средства да им се давале на претпријатија кои навистина сакале да работат, а не средствата да ги земале луѓе кои не сакале да работат. Требало да има ефективност во тоа. Истакна дека не било во ред што имало намалување на средства кај спортот, руралниот развој и туристичкиот дел и дека тие требало да се стимулираат, а не да се намалуваат средствата.

**Бурим Кадриу**- Информира дека кај краткотрајниот заем имало зголемување како резултат на потребата за наплата на краткотрајниот заем кој бил земен во 2009 г. од кој биле досега отплатени 4 милиони. Кај водоснабдувањето се крателе средства, бидејки средствата за реконструкција кои биле потребни до крајот на годината немало да се потрошат. Кај спортот имало јавен повик и сега се вршела исплата, а за тоа ќе им се доставел извештај. Имало исплата за маратонот кој се одржал. Средствата за спортот биле на посебна сметка, немало до крајот на годината сите да се искористат и затоа се крателе. Кај еднократната финансиска помош од 500 на 600 илјади, бидејќи сите барања што биле досега поднесени во општината биле наплатени, а тие 100.000 било планирано да се поделат. За фирмите кои се субвенционирале имало критериум според кој, тие требало да работат 2 години по формирањето, а на секој 6 месеци се следела исплатата на платите и тоа дали има економска исплатливост за нив. Кај руралниот развој, бидејќи немало да се доврши паркот во с. Зајас, туку ќе продолжела неговата изградба и наредната година, затоа се кратело.

**Агим Садику**- Информира дека проблемот бил во реализацијата на буџетот. Праша за која спорска сала се работело и истакна дека се што предвиделе не било реализирано, а тоа не било добро за младите кои спортуваат. Фирмите кои ги земале проектите требало да ги реализираат и да се внимавало на кои фирми им се даваат проектите.

**Претседателот на советот** информира дека општината тоа го планирала според потребите и условите.

**Агим Садику**- Праша дали имало пенали за тоа.

**Бурим Кадриу**- Информира дека рокот на реализација бил до април и ако не се завршела работата до тогаш ке следеле пенали.

**Агим Садику**- Информира дека имало такви и други објекти недовршени и не требало само 3 компании да ги земаат тендерите, бидејќи во општината имало 3000 компании и можела некоја од нив да добие тендер, за да има реализација и да се зврши работата.

**Абдула Сејдини**-Информира дека сите знаеле дека сега бил краен рок за ребалансот и затоа било тоа зголемување и намалување во програмите. Во ЈИО програмата –изградба на системи за одведнување на отпадни води имало намалување од 3 милиони. Праша кој систем требало да се изгради, а не е изграден и зошто во програмата ЈДО програмата за изградба на локални патишта и улици имало зголемување од 4 милиони.

**Бурим Кадриу**- Информира дека кај програмата ЈИО имало кофинансирање и најголем расход имало за канализацијата во с. Тујн. Еден дел од средствата биле за таму, а дел за ЈП кое интервенирало низ градот за тие проблеми. Тие требало да се реализираат и следната година. За ЈДО програмата информира дека на почетокот на годината имало направени договори од предходната година и сега имало недостаток на пари за наплата на нови проекти и затоа било зголемувањето.

**Абдула Сејдини-**Праша дали до крајот на годината требало да се доврши некоја улица.

**Бурим Кадриу**- Информира дека неможел да одговори, бидејќи договорите биле во тек и се спроведувале.

**Валентина Лазаревска-** Праша зошто кај K 40 во Културата се крателе околу 3 милиони. Дали затоа што немало Јавен повик таму и немало Програма за тоа. Лани била донесена програма, но не добиле извештај што било реализирано од неа.

**Бурим Кадриу**- Информира дека ова година немало таква програма и затоа средствата се намалувале таму.

**Валентина Лазаревска** – Праша што е причината за тоа.

**Бурим Кадриу**- Информира дека немал ингеренции за тоа и неможел да одговори.

**Валентина Лазаревска**- Побара одговор од Секретарот на општината.

**Секретарот на општината**- Информира дека повторно се отпочнало со планирање за тоа, но немала конкретен одговор и мисли дека е поништен Јавниот повик. Истакна дека одговор за тоа имале во Секторот за образование.

**Валентина Лазаревска**- Побара пред да го донесат Буџетот да им се достави известување и да им се достави Извештај за поделбата на инвертер климите.

**Секретарот на општината**- Информира дека Комисијата се уште работела на тоа, а кога ќе ја завршат работата ќе добиеле Извештај.

**Михајло Даниловски-** Информира дека како втора точка бил ребалансот и дека не поминала ниедна седница како што требало. Тоа било така поради лошиот менанџмент. Така било и за парковите. Тоа било така поради лошото работење на ДУИ и Фатмир. Во ребалансот се крателе средства од животна средина, јавна чистота, спортски објекти, рурален развој итн. Но, тие биле реален проблем и требало да се зголемат средствата таму. Наместо за проекти за граѓаните, ,,заглавено“ било во општинската зграда. Се повторувало се, имало многу проблеми и со каснувањето од кучиња итн.

**Претседателот на советот**- Информира дека не било добро да се зборува за луѓе кои не биле присутни, не било етички и културно да се расправа за тоа. Истакна дека не знаел дали таа изјава е негова или некој му ја напишал да ја прочита, бидејќи така правел стално.

**Лазе Јакимоски**- Информира дека не било фер што Градоначалникот две години не бил појавен на седница на совет и идел само на седница за буџетот. Истакна дека во 3-от Квартал имало само 49 % реализација, а требало да има 75% реализација. Информира дека Градоначалникот лани ги пишувал на тефтер барања на граѓаните и велел дека ќе реализира се. Побара да дојде Градоначалникот и кажел што од тоа што го запишал во тефтерот било реализирано.

**Претседателот на советот** ја стави на усвојување Предлог Одлуката за измена и дополна на Буџетот на Општина Кичево за 2023 г. (Ребаланс) и истата се усвои со 14 гласа ЗА. ПРОТИВ (нема). 9 гласа ВОЗДРЖАНИ.

Претседателот на советот даде пауза од 10 минути. По паузата седницата продолжи.

Се премина на :

**3.ТРЕТА ТОЧКА**: Предлог Развојни планови на Општина Кичево за период 2024-2026 година.

 -Изградба на паркови за деца

 -Реконструкција на спортски објекти

 -Снабдување со возила за транспорт

 -Изградба и реконструкција на тротоари

**Бурим Кадриу**- Информира дека тука биле преставени 4 развојни планови. Со Проектот за изградба на паркови за деца се продолжувало и во наредната година и во 2024 година било предвидено изградба на 2 поголеми паркови, еден во ,,Ламели,, и уште еден кој ќе се одредел според вредноста. Кај Реконструкција на спортски објекти реализацијата е предвидена во 2024-2026 г., а саумата била иста. Кај Возила за транспорт на ученици било предвидено набавка на четири возила и тоа прво две, па потоа уште две. Истакна дека кај изградбата и реконструкцијата на тротоари наместо 2025, требало да стои 2026 година.

**Абдула Сејдини**- Праша дали се знаеле локациите на парковите и кулку паркови ќе се играделе за една година.

**Бурим Кадриу**- Информира дека едниот парк ќе бил во ,,Ламели“ поголем и уште три помали, еден кај улуцата ,,Тане Цалески“, другиот кај ,,Пуцки Петрол“ и позади банката.

**Абдула Сејдини**- Праша каде ќе се инвестираат средства во спортот.

**Бурим Кадриу**- Информира дека спортските терени кај училиштата се амортизирани и тие ќе биле приоритет.

**Валбона Адили Емини-** Побара подетални информации за паркот кај ,,Ламели“.

**Бурим Кадриу**- Информира дека тој парк бил најголем и ќе имало мал терен за фудбал, кошарка, детско катче и др.

**Валбона Адили Емини-** Праша дали имало можност кај детскиот стадион за деца и млади кај ,,Напредок,, и ,,Влазними,,.

**Бурим Кадриу**- Информира дека тоа е дадено на корисење на сите екипи кои егзистираат таму и дека и тие можеле да помогнат малку.

**Лазе Јакимоски**- Праша кај транспорт на возила сумата од 4 милиони денари дали е реализирана во 2023 г.

**Бурим Кадриу**- Информира дека биле пред потпишување на договор.

**Лазе Јакимоски**- Значи до 2023 година ќе се заврши.

**Претседателот на советот** ги стави на усвојување Предлог Развојните планови на Општина Кичево за период 2024-2026 година со измените во нив и истите се усвоија со 22 гласа ЗА. ПРОТИВ (нема). ВОЗДРЖАНИ (нема) .

**4.ЧЕТВРТА ТОЧКА**: Предлог Програма за работа на ОУ Работнички универзитет ,,Крсте Мисирков“ за 2024 година.

**Директорката на** **ОУ Работнички универзитет ,,Крсте Мисирков**“ – Ја образложи детално Програмата.

**Агим Садику**- Информира дека директорката објаснила за прекфалификацијата на младите реаботници и истакна дека било потребно да се направи соработка со претпријатијата во општината за да се види што требало на пазарот на труд. Даде сугестија да се има поголеми контакти со претпријатијата и нивните потреби, за да се прекфалификуваат младите, за тие да не заминуваат во странство. Праша дали има статистика за тоа колку се прекфалификуваат и во која насока имало повеќе потреба.

**Директорката** –Информира дека кандидатите требало да имаат диплома и искуство од 3 месеци. Истакна дека имало група од 70 луѓе кои полагале за потребите на фирмите. Сега фабриките сами правеле прекфалификација.

**Валбона Адили Емини-** Праша дали имало интерес за подготовка на кандидати за нови професии, пр. за производство на грнчарски производи, за изучување на грнчарски занает.

**Директорката**- Информира дека таква работилница имало во Домот на културата и немало потреба да се дуплираат, бидејќи тоа тие го работеле и никој кај нив не побатал да го изучува тој занает.

**Валбона Адили Емини-** Информира дека дава идеја младите да одат и го изучуваат тој занает таму, а направените производи да ги продаваат.

**Директорката** –Информира дека имале и тие идеја да се произведуваа одредени производи и да се донираат, на пр. во детските клиники.

**Претседателот на советот** ја стави на усвојување Предлог Програмата за работа на ОУ Работнички универзитет ,,Крсте Мисирков“ за 2024 година и истата се усвои со 21 гласа ЗА. ПРОТИВ (нема). ВОЗДРЖАНИ (нема).

Бидејќи, 5-та и 6-та точка од предложениот дневен ред за денешната седница беа повлечени, 7-та точка сега е 5-та точка, а 8-та точка сега е 6-та точка.

**5.ПЕТТА ТОЧКА**: Предлог Одлука за донесување на измена и дополна на ДУП за населба ,,Горно Пашино“, УЕ УЕ ,,Е“ , Блок ,,Е1“-дел и Блок ,,Е2“-дел, Општина Кичево, 2015-2020 година. (3.03 ха)

**Претседателот на советот** – Информира дека седница на Комисијата за урбанизам поради немање кворум не се одржала. Побара поголема присутност и учество во работата на комисиите.

**Беким Мустафај**- Ја образложи Одлуката и информира дека се работи за измена и дополна на ДУП за населбата ,,Горно Пашино“.

**Тефик Лутвиу**- Праша дали тоа било предвидено позади ,,Крајка,, и ,,Дрини“.

**Беким Мустафај** – Информира дека се работи за поголем дел објекти и стамбена зграда.

**Лазе Јакимоски**- Праша дали се работи за промена на маркица за градење во нивна сопственост. Информира дека двајца сопственици имале барање во анкетен лист, но не им било дозволено.

**Беким Мустафај** – Информира дека и двајцата барале изградба на бензиска пумпа една до друга. Останало само на една бензиска пумпа. Тие требало да се договорат или заедно да ја градат или да ја дадат на друг, бидејќи за тоа имало само една парцела. Затоа биле одбиени, бидејќи тоа законски не било можно.

**Претседателот на советот** ја стави на усвојување Предлог Одлуката за донесување на измена и дополна на ДУП за населба ,,Горно Пашино“, УЕ УЕ ,,Е“ , Блок ,,Е1“-дел и Блок ,,Е2“-дел, Општина Кичево, 2015-2020 година. (3.03 ха) и истата се усвои со 21 гласа ЗА. ПРОТИВ (нема). ВОЗДРЖАНИ (нема) .

**6.ШЕСТА ТОЧКА**: Разно

**Претседателот на советот** Информира дека разговарале со Валентиназа давање позитивно мислење од советот за екскурзија на учениците во училиштето ,,Кузман Јосифоски- Питу“.

**Валентина Лазаревска**- Информира дека сакале да се запази законската процедура. Истакна дека во Програмата за екскурзии на училиштето, која им била доставена на советниците имало за тоа. За програмата имале добиено позитивно мислење од Бирото за образование. Истакна дека сакале да спроведат екскурзија во месец ноември и сега бил краен рок да се даде позитивно мислење за неа од страна на советот. Информира дека екскурзијата ќе се реализира во Македонија.

**Претседателот на советот** –Информира дека се барало за тоа да се донесе Заклучок од страна на Советот.

**Претседателот на советот** го стави на усвојување Заклучокот за позитивмо мислење на Програмата за изведување на ученички екскурзии на учениците од ОУ ,,Кузман Јосифоски- Питу“ и истиот се усвои со 21 глас ЗА. ПРОТИВ (нема). ВОЗДРЖАНИ (нема).

Од страна на **Претседателот на советот** беше прочитано Барање од Здружението на родители и деца со пречки во развојот ,,Надеж,, - Кичево, кои бараат да им се одобрат парични средства од страна на општината во рамките на можностите.

**Советникот Игор Стојаноски** – Информира дека наставата во средното образование се изведувала без затоплување, за кое нешто разговарал со Емин, кој рекол дека ќе има затоплување. Наставата се одржувала во три смени, а часовите траеле по 30 минути, кое не било во согласност со Законот и Договорот. Праша до каде е и дали ќе можат да се постават клими во Правниот факултетот каде што се одвива наставата на средношколците.

**Секретарот на општината** -Информира дека не било законски наставата да се одвива во три смени, но во согласност на директорот и ротителите било така. Се работело на тоа да се инсталира затоплување и наставта да се одвива во две смени. Некој училници можеле да се адаптираат и во Гимназијата и настава да има и таму.

**Лазе Јакимоски**- Дали има доставено барање за водовод во с. Раштани.

**Секретарот на општината** – Информира дека барањето било однесено кај Градоначалникот и било во приоритет за реализација. Замоли ако може да се донесе Заклучок за да му се одобрат средства на здружението ,,Надеж“.

**Претседателот на советот** информира дека се прифаќало барањето и ако имало можност да им се даделе парични средства.

**Валдет Селими**- Информира дека ако сакале да донесат акт, требало да гласаат, инаку неможело да се одобрат средства. Градоначалникот бил должен да го спроведе актот, а во него требало да ја има сумата, начинот на исплата и др.

**Дренуше Далипи**- Побара да се сменат клупите кај учениците во прво одделение во основното училиштето ,, Санде Штерјоски“, бидејќи биле многу стари и неможело да се учи на нив.

**Претседателот на советот** праша дали имало донесено брање од Манастирот ,,Пречиста“ во кое барале просторија за одвивање на активности.

**Валдет Селими**- Информира дека такво барање немало до советот, но може да има до Градоначалникот.

Бидејќи, никој друг не се јави за збор, а со тоа беше исцрпен Дневниот ред за оваа седница, Претседателот на Советот на Општина Кичево ја затвори Седницата на Советот во 13 часот и 20 минути.

 Записничар Советна Општина Кичево

 Претседател

-Ленче Србиноска Скендер Џабири